मेल, ड्राइव, डॉक्यूमेंट और गूगल फोटोज एक्सेस नहीं कर पाएंगे यूजर्स, कंपनी ने अपडेट की पॉलिसी
Google policy update regarding inactive accounts -  Inactive Gmail Account Deletion in 2 Years:  टेक कंपनी गूगल 2 साल से अधिक समय से इनएक्टिव जीमेल अकाउंट्स को बंद करने जा रही है। कंपनी ने इनएक्टिव अकाउंट पॉलिसी को अपडेट करते हुए बताया
टेक कंपनी गूगल 2 साल से अधिक समय से इनएक्टिव जीमेल अकाउंट्स को बंद करने जा रही है। कंपनी ने इनएक्टिव अकाउंट पॉलिसी को अपडेट करते हुए बताया कि जीमेल यूजर्स को स्पैम, फिशिंग और अकाउंट हाइजैकिंग जैसे खतरों से बचाने के लिए यह फैसला लिया गया है।
कंपनी का मानना है कि जो अकाउंट लंबे समय से यूज नहीं किए जा रहे हैं तो उनके साथ छेड़छाड़ होने की अधिक संभावना है। ऐसे में क्रिमिनल्स इन अकाउंट्स का यूज गलत कामों के लिए कर सकते हैं।
इस साल दिसंबर से जीमेल अकाउंट्स डिलीट करेगा गूगल
गूगल ने ब्लॉग पोस्ट के जरिए बताया कि इनएक्टिव अकाउंट पॉलिसी आज से ही प्रभावी हो गई है, लेकिन तुरंत इनएक्टिव अकाउंट को डिलीट नहीं किया जाएगा। कंपनी दिसंबर 2023 से इस तरह के अकाउंट्स को डिलीट करना शुरू करेगी। जीमेल अकाउंट डिलीट होने के साथ ही यूजर्स मेल, गूगल ड्राइव, डॉक्यूमेंट, गूगल फोटोज सहित उस अकाउंट से जुड़ी गूगल सर्विस को यूज नहीं कर पाएंगे।
हालांकि, इस पॉलिसी के तहत केवल इंडिविजुअल अकाउंट डिलीट होंगे। किसी स्कूल, ऑर्गेनाइजेशन या बिजनेस के अकाउंट्स डिलीट नहीं किए जाएंगे।
अकाउंट डिलीट करने से पहले नोटिफिकेशन भेजेगी कंपनी
गूगल ने कहा है कि यूजर्स का अकाउंट डिलीट करने से पहले उन्हें कई नोटिफिकेशन भेजे जाएंगे। इससे पहले एलन मस्क ने भी कहा था कि कई सालों से यूज न हो रहे ट्विटर अकाउंट को डिलीट किया जाएगा और अर्काइव में डाला जाएगा।
अपने अकाउंट को एक्टिव कैसे रखें?
अपने जीमेल अकाउंट को एक्टिव रखने के लिए आपको 24 महीनों में कम से कम एक बार साइन इन करना है। गूगल का कहना है कि 'यदि यूजर गूगल अकाउंट से किसी भी सर्विस के लिए साइन इन करता है तो अकाउंट एक्टिव माना जाएगा और उसे डिलीट नहीं किया जाएगा।'
अपने अकाउंट से मेल भेजकर, गूगल ड्राइव का यूज करके, YouTube वीडियो देखकर, गूगल प्ले स्टोर से ऐप डाउनलोड करके या किसी अकाउंट के जरिए कहीं और साइन इन करके अपने अकाउंट को एक्टिव रख सकते हैं।
यह भी पढ़ें...
गूगल का 'बार्ड' बता रहा कहां करें निवेश
टेक कंपनी गूगल का AI चैटबॉट 'बार्ड' पूछने पर फाइनेंशियल एडवाइज भी दे रहा है, जिसे कंपनी ने 3 दिन पहले 10 मई को भारत सहित 180 से अधिक देशों में लॉन्च किया है।
वहीं, जब ChatGPT से फाइनेंशियल एडवाइज से जुड़ा सवाल पूछा गया तो उसने जबाव देने से इंकार कर दिया। ChatGPT रिप्लाई मैसेज के जरिए कहता है 'मैं फाइनेंशियल एडवाइज और स्टॉक रिकमेंडेशन नहीं दे सकता हूं।' पूरी खबर पढ़ने के लिए क्लिक करें...
गूगल मैप्स में जल्द आएगा 'इमर्सिव व्यू' फीचर
गूगल ने अपने सबसे बड़े डेवलपर इवेंट I/O-2023 में गूगल मैप्स का एक नया फीचर 'इमर्सिव व्यू (Immersive View)' लॉन्च किया है। इस फीचर की मदद से यूजर घर बैठे ही एक जगह से दूसरी जगह जाने के लिए अलग-अलग रूट देख सकेंगे। पूरी खबर पढ़ने के लिए क्लिक करें...